ବଢୁଛି ଚିନ୍ତା, କ୍ୟାପିଟାଲ ହସ୍ପିଟାଲରେ ଆଉ ୨ କର୍ମଚାରୀ କରୋନା ସଂକ୍ରମିତ - Prameya News7\nବଢୁଛି ଚିନ୍ତା, କ୍ୟାପିଟାଲ ହସ୍ପିଟାଲରେ ଆଉ ୨ କର୍ମଚାରୀ କରୋନା ସଂକ୍ରମିତ\n8/07/2020 at 7:58 AM\nଭୁବନେଶ୍ୱର ୦୮।୦୭ଃ ସାରାରାଜ୍ୟରେ ଏବେ କରୋନା ଭାଇରସ ବ୍ୟାପିବାରେ ଲାଗିଛି । କଟକ ଓ ଭୁବନେଶ୍ୱର ବିଭିନ୍ନ ହସ୍ପିଟାଲରେ ଏବେ କରୋନା ସଂକ୍ରମିତ ଚିହ୍ନଟ ହେଉଛନ୍ତି । ଯାହାକି ଚିନ୍ତାର ବିଷୟ ପାଲଟିଛି । ଏହିପରି ଭାବେ କ୍ୟାପିଟାଲ ହସ୍ପିଟାଲରେ କରୋନା ସଂକ୍ରମିତ ବଢ଼ିଛି । ପୂର୍ବରୁ ହସ୍ପିଟାଲର ୫ଜଣ କର୍ମଚାରୀଙ୍କ ରିପୋର୍ଟ ପଜିଟିଭ୍ ଆସିଥିବା ବେଳେ ଆଉ ଦୁଇ ଷ୍ଟାଫନର୍ସ ସଂକ୍ରମିତ ହୋଇଛନ୍ତି । ଏ ନେଇ ବିଶ୍ୱସ୍ତ ସୂତ୍ରରୁ ଖବର ମିଳିଛି । ଆସନ୍ତାକାଲି ବିଏମ୍ସି ପକ୍ଷରୁ ଏନେଇ ବିସ୍ତୃତ ସୂଚନା ଦିଆଯିବ ।\nଚିହ୍ନଟ ଦୁଇ ଜଣ ହସ୍ପିଟାଲର ସମ୍ବେଦନଶୀଳ ସ୍ତ୍ରୀ ରୋଗ ଓ ପ୍ରସୂତି ବିଭାଗ ଓ ଶିଶୁ ୱାର୍ଡରେ କାର୍ଯ୍ୟ କରୁଥିଲେ । ଆଶ୍ଚର୍ଯ୍ୟର କଥା ହେଉଛି, ଶିଶୁ ୱାର୍ଡରେ ଚିହ୍ନଟ ପଜିଟିଭ୍ ଆଜି ରୋଗୀସେବାରେ ନିୟୋଜିତ ଥିଲେ । ଦୁଇ ଷ୍ଟାଫ୍ ନର୍ସ ସଂକ୍ରମିତ ହୋଇଥିବା ବେଳେ ସେମାନେ କେଉଁ ଉତ୍ସରୁ ସଂକ୍ରମିତ ହୋଇଛନ୍ତି । ତାକୁ ନେଇ ଭୟ ବଢ଼ିଛି । ଏହି ଦୁଇ ଜଣ ନା ଆହୁରି କେତେଜଣ ସଂକ୍ରମିତ ହୋଇଛନ୍ତି ହସ୍ପିଟାଲରେ । ଏମିତି ଅନେକ କଥାର ଖୋଜା ଚାଲିଛି । ଆଜି ପଜିଟିଭ୍ ଆସିଥିବା ନର୍ସ ଡ୍ୟୁଟିରେ ରହିଥିବାରୁ ଶିଶୁଙ୍କ ସେବାରେ ନିୟୋଜିତ ଥିଲେ । ସକ୍ରିୟ ରହି କାର୍ଯ୍ୟ କରୁଥିଲେ । ଯଦିବା ତାଙ୍କର ସ୍ୱାବ୍ ପରୀକ୍ଷା ପାଇଁ ଯାଇଥିଲା । ଯେଉଁଥିପାଇଁ ଚିକିତ୍ସିତ ଶିଶୁ ଓ ଅନ୍ୟ ଷ୍ଟାଫ୍ଙ୍କୁ ସଂକ୍ରମଣ ଆଶଙ୍କା ବଢିଛି । ଏଇ ୭ ନୁହେଁ, ହସ୍ପିଟାଲରୁ ନିକଟରେ ୩ ରୋଗୀ ମଧ୍ୟ ପଜିଟିଭ୍ ଆସିଛନ୍ତି । ଏତେ ଜଣ ସଂକ୍ରମିତ ହେବା ପରେ ମଧ୍ୟ ହସ୍ପିଟାଲ କର୍ତ୍ତୃପକ୍ଷ କିନ୍ତୁ ଚେତି ନାହାନ୍ତି । ହସ୍ପିଟାଲରେ କାର୍ଯ୍ୟରତ ନର୍ସଙ୍କୁ ପିପିଇ ଦୂରର କଥା । ଏନ୍୯୫ ମାସ୍କ ମଧ୍ୟ ଦେଉ ନାହାନ୍ତି । ହସ୍ପିଟାଲର ଶିଶୁ ଓ ସ୍ତ୍ରୀ ରୋଗ ଓ ପ୍ରସୂତି ବିଭାଗ ଡାକ୍ତର ଓ ଷ୍ଟାଫ୍ନର୍ସଙ୍କୁ ପିପିଇ କିଟ୍ ଦେବାକୁ କର୍ତ୍ତୃପକ୍ଷ କହିଥିଲେ । ହେଲେ ଏହି ୱାର୍ଡରେ କାହାକୁ ପିପିଇ କିଟ୍ ମିଳିନି ।\nହସ୍ପିଟାଲର ଜଣେ ଷ୍ଟାଫ୍ ନିଜ ନାମ ଗୋପନ ରଖି କହିଛନ୍ତି, ସ୍ତ୍ରୀ ରୋଗ ଓ ପ୍ରସୂତି ବିଭାଗର ଲେବର ରୁମ୍ ହେଉଛି ସମ୍ବେଦନଶୀଳ ବିଭାଗ । ଏଠି ମଧ୍ୟ ଷ୍ଟାଫ୍ଙ୍କୁ ପିପିଇ କିଟ୍ ମିଳିନି । ଯେଉଁଥିପାଇଁ ଆଗକୁ ଅଧିକ ସଂଖ୍ୟକ ଷ୍ଟାଫ୍ ସଂକ୍ରମଣ ହେବାର ଆଶଙ୍କାକୁ ଏଡାଇ ଦିଆଯାଇନପାରେ । କ୍ୟାପିଟାଲ ହସ୍ପିଟାଲ ନିର୍ଦ୍ଦେଶକ ଡାକ୍ତର ଏଲ୍ ଡି ସାହୁ କହିଛନ୍ତି, ଆଜି ଦୁଇ ପଜିଟିଭ୍ ଆସିବା ପରେ ସମସ୍ୟା ବଢିଛି । ଦୁଇ ବିଭାଗର ୩୦ରୁ ଅଧିକ ଷ୍ଟାଫ୍ଙ୍କୁ କ୍ୱାରେଣ୍ଟାଇନ୍ରେ ରହିବାକୁ କୁହାଯାଇଛି । ସମସ୍ତଙ୍କ ନମୁନା ମଧ୍ୟ ପରୀକ୍ଷା କରାଯିବ ।\nକରୋନା ଭ୍ୟାକସିନକୁ ନେଇ ବଡ ଖବର : ଜରୁରୀକାଳୀନ ପରିସ୍ଥିତିରେ କୋଭିସିଲଡ୍ ବ୍ୟବହାର ପାଇଁ ଖୁବଶୀଘ୍ର ହେବ ଆବେଦନ-ଆଦର ପୁନାଓ୍ବାଲା\nକମୁଛି କରୋନା ପ୍ରଭାବ, ୨୪ ଘଣ୍ଟାରେ ଆରୋଗ୍ୟ ହେଲେ ଆଉ ୮୦୨ ସଂକ୍ରମିତ\nପରୀ ହତ୍ୟା ଘଟଣାର ମୁଖ୍ୟ ଅଭିଯୁକ୍ତକୁ ଗିରଫ ଦାବି, ବିଜେପି ପକ୍ଷରୁ ମନ୍ତ୍ରୀ ଅରୁଣ ସାହୁଙ୍କ କୁଶପୁତ୍ତଳିକା ଦାହ\nଚାଷୀ ଆନ୍ଦୋଳନ ସହ ଖଲିସ୍ତାନର ଯୋଗସୂତ୍ର ସନ୍ଦେହ, ଖଟ୍ଟର କହିଲେ ଏବେ କେବଳ ପ୍ରମାଣକୁ ଅପେକ୍ଷା\nଟ୍ରମ୍ପଙ୍କୁ ପୁଣି ଝଟକା : ଭୋଟ ପୁନଃଗଣତିରେ ବାଜି ମାରିନେଲେ ଜୋ ବାଇଡେନ୍\nଦ୍ବିତୀୟ ଦିନିକିଆରେ ଚୂଡାନ୍ତ ଏକାଦଶରୁ ବାଦ୍ ପଡି ପାରନ୍ତି ଏହି ଦୁଇ ଖେଳାଳି, ପଡିଆକୁ ଓହ୍ଲାଇବ ମଜବୁତ ଟିମ୍ !\nଏକାଠି ନଜର ଆସିବେ ଦାଦା-ପୁତୁରା : ପୁଅ କରଣ ଏବଂ ଭାଇ ବବିଙ୍କୁ ନେଇ ଫିଲ୍ମ କରିବେ ସନ୍ନି ଦେଓଲ୍\nଜମି ବିବାଦକୁ ନେଇ ଉତ୍ତର-ପଶ୍ଚିମ ପାକିସ୍ତାନରେ ଗୁଳିକାଣ୍ଡ, ୮ ମୃତ\nଛୋଟ ଋଣକାରୀଙ୍କୁ ବଡ ଝଟକା ! ଲୋନ ମୋରାଟୋରିୟମ ବଢାଇବାକୁ କେନ୍ଦ୍ରର ବିରୋଧ, କହିଲେ- ବଢିବ ମୁସ୍କିଲ\nମିଗ୍-୨୯ ବିମାନ ଦୁର୍ଘଟଣା ଘଟଣା : ଏବେବି ପାଇଲଟ ନିଖୋଜ, ୪୦ ଘଣ୍ଟା ହେଲା ଚାଲିଛି ତଲାସି ଅଭିଯାନ\nଦେଶ- ବିଦେଶ (19,460)
